**1. OPĆINA STARI GRAD SARAJEVO**, ulica Zelenih beretki broj 4, koju zastupa Općinski načelnik mr. Ibrahim Hadžibajrić (u daljem tekstu: Naručilac)

ID broj: 4200738880009

PDV: 200738880009

Telefon: 033/282-452

Fax: 033/220-804

web: [www.starigrad.ba](http://www.starigrad.ba/)

**2. HM gradnja d.o.o. Sarajevo,** ulica Baruthana broj 20,koga zastupa direktor

Muhamed Hožbo (u daljem tekstu: Izvođač radova)

ID broj: 4203070300004

Telefon: 062/118-164

E-mail**:** [**hmgradnjasarajevo@gmail.com**](mailto:hmgradnjasarajevo@gmail.com)

1. **Strane u okvirnom sporazumu saglasno konstatuju:**

- da je Ugovorni organ u skladu sa Zakonom o javnim nabavkama („Službene novine BiH“, broj 39/14 i 59/22) proveo otvoreni postupak javne nabavke: **Izvođenje radova rušenja bespravno izgrađenih objekata, zaštita od urušavanja ruševnih objekata i rušenje objekata opasnih po građane na području Općine Stari Grad Sarajevo, za period 2023. – 2025. godine – okvirni sporazum** sa ciljem zaključivanja Okvirnog sporazuma sa Izvođačem radova za period 2023-2025. godina.

- da je Ugovorni organ donio Odluku o izboru najpovoljnijeg ponuđača, broj: 01/1-11-1380/23 od 17.03.2023. godine, u skladu sa kojom se zaključuje ovaj Okvirni sporazum između Ugovornog organa i Izvođača radova;

- da je Izvođač radova dostavio ponudu broj: 01/2023 od 24.02.2023. godine, na osnovu koje se zaključuje ovaj Okvirni sporazum;

- ovaj Okvirni sporazum ne predstavlja obavezu Ugovornog organa na zaključivanje ugovora o javnoj nabavci;

- obaveza nastaje zaključivanjem pojedinačnih ugovora o javnoj nabavci na osnovu ovog Okvirnog sporazuma.

# OKVIRNI SPORAZUM

1. **Član 1.**

Predmet Okvirnog sporazuma je utvrđivanje uslova za zaključivanje ugovora o javnoj nabavci za **Izvođenje radova rušenja bespravno izgrađenih objekata, zaštita od urušavanja ruševnih objekata i rušenje objekata opasnih po građane na području Općine Stari Grad Sarajevo, za period 2023. – 2025. godine – okvirni sporazum** između Naručioca i Izvođača radova, u skladu sa uslovima iz tenderske dokumentacije i Ponudom Izvođača radova, odredbama ovog Okvirnog sporazuma i stvarnim potrebama Naručioca.

**Član 2.**

Ovaj Okvirni sporazum se zaključuje za period 2023. - 2025. godina, a preciznije do 31.12.2025. godine, a stupa na snagu danom obostranog potpisivanja učesnika sporazuma.

1. **CIJENE**
2. **Član 3.**

Ukupna vrijednost Okvirnog sporazuma za period od 2023. – 2025. godine iznosi: **249.960,00 KM bez PDV-a.**

1. Vrijednost Okvirnog sporazuma za 1 (jednu) godinu iznosi: **83.320,00 KM bez PDV-a.**

Jedinične cijene iskazane u Ponudi Izvođača, bez PDV-a, su fiksne i ne mogu se mijenjati za sve vrijeme važenja Okvirnog sporazuma.

1. **NAČIN I USLOVI ZAKLJUČIVANJA POJEDINAČNIH UGOVORA**
2. **Član 4.**

Nakon zaključenja Okvirnog sporazuma, kada nastane potreba za izvođenjem radova u skladu sa predmetnom javnom nabavkom, ugovorni organ će uputiti Izvođaču radova poziv za dostavljanje ponude u cilju zaključivanja pojedinačnog ugovora o javnoj nabavci.

Ponuda obavezno treba da sadrži cijenu, rok izvođenja radova i ostale elemente po zahtjevu Ugovornog organa.

Rok za dostavljanje ponude iz stava 2. ovog člana iznosi 3 (tri) dana od dana upućivanja poziva za dostavljanje ponude.

Izvođač radova je dužan da u roku iz stava 3. ovog člana dostavi svoju ponudu na adresu Ugovornog organa. Ponuda mora biti zasnovana na cijenama iz ponude Izvođača radova i ne može se mijenjati. Ugovorni organ i Izvođač radova će zaključiti pojedinačni ugovor o javnoj nabavci u roku od 5 (pet) od dana dostavljanja ponude, ukoliko je ista dostavljena u svemu u skladu s ovim Okvirnim sporazumom.

1. **Član 5.**

Pojedinačni ugovor o javnoj nabavci se zaključuje pod uslovima iz Okvirnog sporazuma u pogledu predmeta nabavke, cijena, načina i rokova plaćanja, rokova izvođenja radova.

**Član 6.**

**Izvođač je dužan dostaviti bezuslovnu bankovnu garanciju za dobro izvršenje pojedinačnih ugovora na osnovu potpisanog Okvirnog sporazuma. Iznos garancije za izvršenje ugovora je 10% od vrijednosti pojedinačnih ugovora.**

1. **NAČIN I ROK PLAĆANJA**
2. **Član 7.**

Plaćanje će se izvršiti u roku od 30 (trideset) dana od dana prijema privremene, odnosno okončane situacije, a nakon okončanja radova, na osnovu pojedinačnog ugovora o javnoj nabavci zaključenog u skladu s Okvirnim sporazumom.

**ROK IZVOĐENJA RADOVA**

**Član 8.**

Izvođač radova se obavezuje da će radove iz člana 1. ovog ugovora izvesti u skladu sa Ponudom broj: 01/2023 od 24.02.2023. godine u rokovima definisanim pri zaključivanju svakog pojedinačnog ugovora.

**PRIJEM RADOVA I OTKLANJANJE NEDOSTATAKA**

**Član 9.**

Izvođač preuzima potpunu odgovornost za kvalitet izvršenih radova na osnovu pojedinačnog ugovora o javnoj nabavci koji zaključe Ugovorni organ i Izvođač, u skladu s ovim Okvirnim sporazumom. Izvođač je dužan za pojedinačni ugovor dostaviti garanciju za dobro izvršenje ugovora, a kako je definisano Izvođač sa kojim je zaključen pojedinačni ugovor dužan je da po izvršenim radovima pisanim putem obavijesti Ugovorni organ da su isti izvedeni, na osnovu kojeg će se formirati komisija za prijem istih. Ukoliko Ugovorni organ ima eventualne primjedbe na izvršene radove, iste će bez odlaganja saopštiti, odnosno dostaviti pisanim putem Izvođaču.

Izvođač se obavezuje da u svemu postupi po eventualnim primjedbama Ugovornog organa i nedostatke otkloni bez odlaganja u rokovima koje odredi Ugovorni organ.

Ukoliko Izvođač ne otkloni nedostatke u roku, Ugovorni organ zadržava pravo da nedostatke otkloni preko trećeg lica sa pravom na regres od Izvođača. Ako se naknadno pokaže neki nedostatak koji se nije mogao otkriti na uobičajeni način, Naručilac je dužan da o tom nedostatku pisanim putem obavijesti Izvođača bez odlaganja. U slučajevima iz prethodnog stava ovog člana, Ugovorni organ ima pravo da zahtijeva od Izvođača da otkloni nedostatak u primjerenom roku ili da unovči sredstvo obezbjeđenja bankovnom garancijom za dobro izvršenje posla.

**VIŠA SILA**

**Član 10.**

Ukoliko poslije zaključenja pojedinačnog ugovora na osnovu ovog Okvirnog sporazuma nastupe okolnosti više sile koje dovedu do ometanja ili onemogućavanja izvršenja obaveza definisanih pojedinačnim ugovorom ili Okvirnim sporazumom, rokovi izvršenja obaveza će se produžiti za vrijeme trajanja više sile.

Viša sila podrazumijeva ekstremne i vanredne događaje koji se ne mogu predvidjeti, koji su se dogodili bez volje i uticaja strana u Okvirnom sporazumu i koji nisu mogli biti spriječeni od strane pogođene višom silom. Višom silom mogu se smatrati poplave, zemljotresi, požari, politička zbivanja (rat, neredi većeg obima, štrajkovi), imperativne odluke vlasti (zabrana prometa uvoza i izvoza) i sl. Strana u Okvirnom sporazumu pogođena višom silom odmah će, u pisanoj formi, obavijestiti drugu stranu o nastanku nepredviđenih okolnosti i dostaviti odgovarajuće dokaze.

1. **Član 11.**

Na odnose između ugovornih strana koji nisu regulisani ovim Okvirnim sporazumom, primjenjuju se odgovarajuće odredbe Zakona o obligacionim odnosima.

1. **Član 12.**

Ovaj Sporazum je sačinjen u pet (5) istovjetnih primjeraka, od kojih Naručiocu pripadaju 3 (tri), a Izvođaču radova 2 (dva) primjerka.

Zasnovanost Ugovora na zakonu potvrđuju:

Tarik Aščić, Stručni saradnik za javne nabavke

**Aldiana Kavazović, dipl. pravnik**

**predsjednik Komisije za javne nabavke**

**HM gradnja d.o.o. Sarajevo OPĆINSKI NAČELNIK**

**Muhamed Hožbo mr. Ibrahim Hadžibajrić**

Broj: Broj: 01/1-11-1380/23

Datum, Sarajevo, 11.04.2023. godine